জেতা ম্যাচ ড্র করে এল ম্যাঞ্চেস্টার ইউনাইটেড

ওয়েব ডেস্ক: উয়েফা ইউরোপা লিগের (UEFA Europa League) শেষ ষোলোর ম্যাচে রিয়াল সোসিদাদের (Real Sociedad) বিরুদ্ধে ১-১ ড্র করল ম্যাঞ্চেস্টার ইউনাইটেড (Manchester United)। খেলার বেশিরভাগ অংশে আধিপত্য রাখা সত্ত্বেও পুরো তিন পয়েন্ট পেল না রুবেন অ্যামোরিমের (Ruben Amorim) দল। তার দায় কিছুটা ম্যান ইউয়ের ফরোয়ার্ডদের, আবার কিছুটা দুর্ভাগ্যের। সোসিদাদকে যে পেনাল্টি দেওয়া হল তা না দিলে মহাভারত অশুদ্ধ হত না।

সোসিদাদের খেলোয়ার্ড ম্যান ইউ বক্সের মধ্যে হেড করতে লাফিয়েছিলেন। ম্যান ইউ অধিনায়ক ব্রুনো ফার্নান্ডেজও (Bruno Fernandez) লাফান, বল তাঁর হাতে লাগে। অস্বাভাবিক জায়গায় হাত এই আইনে পেনাল্টি দেওয়া যায় কিন্তু লাফানোর সময় হাতের স্বাভাবিক অবস্থান ওরকমই হয়। তাছাড়া হাতে না লাগলে বলটা ব্রুনোর গায়েই লেগে যেত। ওই পেনাল্টি স্প্যানিশ ক্লাবকে সমতা এনে দেন মিকেল ওয়ারজাবাল।

আরও পড়ুন: অবসর ভেঙে জাতীয় দলের জার্সিতে ফিরছেন সুনীল ছেত্রী!

১-১ হয় ৭০ মিনিটে, তার আগে ৫৭ মিনিটে ওল্ড ট্রাফোর্ডের ক্লাবকে এগিয়ে দেন জশুয়া জার্কজি (Joshua Zirkzee)। ডান দিক উঠে বক্সের মাথায় নিচু ক্রস বাড়ান আলেহান্দ্রো গারনাচো। ডান পায়ের ইনস্টেপে গোলে রাখেন ডাচ ফরোয়ার্ড। এদিন বেশ সপ্রতিভ দেখাল তাঁকে। গোল করা ছাড়াও বেশ কিছু সুযোগ তৈরি করেছেন। ওল্ড ট্রাফোর্ডে পরের লেগে সেই সুযোগ কাজে লাগাতে না পারলে বিপদ।

ইউরোপা লিগে শেষ ষোলোয় অন্যান্য ম্যাচের ফলাফল
এফসিএসবি ১ লিয়ঁ ৩
ফেনেরবাচে ১ রেঞ্জার্স ৩
এজে ১ টটেনহ্যাম ০
রোমা ২ অ্যাতলেটিক ক্লাব ১
আয়াখস ১ ফ্রাঙ্কফুর্ট ২
বোডো/গ্লিমট ৩ অলিম্পিয়াকোস ০
প্লেজেন ১ লাজিও ২